Sodba Splošnega sodišča (šesti senat) z dne 13. decembra 2018 – Schubert in drugi/Komisija

(Zadeva T‑530/16)

„Javni uslužbenci – Osebni prejemki – Letna prilagoditev osebnih prejemkov in pokojnin uradnikov in drugih uslužbencev – Uredbi (EU) št. 422/2014 in 423/2014 – Prilagoditev plač in pokojnin za leti 2011 in 2012 – Obveznost obrazložitve – Sorazmernost – Legitimno pričakovanje – Pravila o socialnem dialogu“

1. Akti institucij – Postopek priprave – Pravila Pogodb – Zavezujoča narava – Možnost institucije, da ustvari izvedene pravne podlage – Neobstoj (Glej točki 54 in 60.)

2. Uradniki – Osebni prejemki – Veljavni korekcijski faktor – Uredbe za izvedbo Kadrovskih predpisov – Obrazložitev – Obveznost – Obseg (Kadrovski predpisi, člena 64 in 65 ter Priloga XI) (Glej točke od 72 do 75 in 81.)

3. Uradniki – Osebni prejemki – Veljavni korekcijski faktor – Določitev – Sodni nadzor – Meje (Kadrovski predpisi, člena 64 in 65 ter Priloga XI) (Glej točki 92 in 93.)

4. Uradniki – Osebni prejemki – Letna prilagoditev – Razdelitev pristojnosti med različnimi institucijami (Kadrovski predpisi, člen 65 in Priloga XI, člena 3 in 10) (Glej točke 94, 105 in 106.)

5. Uradniki – Osebni prejemki – Letna prilagoditev – Klavzula o izjemi – Diskrecijska pravica institucij – Obseg (Kadrovski predpisi, Priloga XI, člena 3 in 10) (Glej točke od 97 do 101.)

6. Ničnostna tožba – Sodba o razglasitvi ničnosti – Učinki – Obveznost sprejetja izvedbenih ukrepov – Obseg – Upoštevanje tako obrazložitve kot izreka sodbe (člen 266 PDEU) (Glej točki 115 in 118.)

7. Akti institucij – Časovna veljavnost – Takojšnja veljavnost novega pravila za prihodnje učinke položaja, ki je nastal, ko je veljalo prejšnje pravilo – Sprejetje uredb št. 422/2014 in 423/2014 o prilagoditvi osebnih prejemkov in pokojnin uradnikov in drugih uslužbencev – Kršitev pridobljenih pravic – Neobstoj (Glej točke od 123 do 126.)

8. Uradniki – Osebni prejemki – Letna prilagoditev – Klavzula o izjemi – Obseg – Veljavni korekcijski faktor – Spoštovanje načela sorazmernosti – Sodni nadzor – Meje (Kadrovski predpisi, člena 64 in 65 in Priloga XI, člen 10) (Glej točke od 138 do 140.)

9. Uradniki – Osebni prejemki – Letna prilagoditev – Klavzula o izjemi – Obseg – Veljavni korekcijski faktor – Spoštovanje načela varstva legitimnih pričakovanj – Obseg (Kadrovski predpisi, člena 64 in 65 in Priloga XI, člen 10) (Glej točke 155, 156 in od 158 do 160.)

10. Temeljne pravice – Listina Evropske unije o temeljnih pravicah – Pravica delavcev do obveščenosti in posvetovanja v podjetju – Pravica do kolektivnih pogajanj – Možnost sklicevanja v razmerjih med institucijami Unije in njihovim osebjem – Meje (Listina Evropske unije o temeljnih pravicah, člena 27 in 28) (Glej točko 176.)

11. Pritožbe uradnikov – Odškodninski zahtevek, povezan s predlogom za razglasitev ničnosti – Zavrnitev predloga za razglasitev ničnosti, ki povzroči zavrnitev odškodninskega zahtevka (Kadrovski predpisi, člena 90 in 91) (Glej točko 192.)

Predmet

Predlog na podlagi člena 270 PDEU za, na eni strani, razglasitev ničnosti sklepov Komisije o tem, da se za leto 2011 za osebne prejemke in pokojnine tožečih strank uporabi prilagoditev v višini 0 %, določena z Uredbo (EU) št. 422/2014 Evropskega parlamenta in Sveta z dne 16. aprila 2014 o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2011 (UL 2014, L 129, str. 5), in za leto 2012 prilagoditev v višini 0,8 %, določena z Uredbo (EU) št. 423/2014 Evropskega parlamenta in Sveta z dne 16. aprila 2014 o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2012 (UL 2014, L 129, str. 12), in na drugi strani, povračilo škode, ki naj bi tožečim strankam domnevno nastala zaradi teh sklepov.

Izrek

1. Tožba se zavrne.

2. Tožeče stranke poleg svojih stroškov nosijo stroške, ki jih je priglasila Evropska komisija.